kardosdrur/scandi-wiki huggingface dataset:
Galicia-klassen

Galicia-klassen består af to amfibie-dokskibe i Armada Española. Skibenes engelske NATO-betegnelse er Landing Platform Dock (LPD). Skibene er en variant af den hollandske Koninklijke Marines Rotterdam-klasse. Begge skibe blev bygget af Navantia-værftet i det nordvestlige Spanien.

Historie 
Den spanske marine søgte i 1987 efter en efterfølger til amfibie-dokskibet Galica (L31) af den amerikanske Casa Grande-klasse fra 2. verdenskrig. Efterfølgende skulle også L22 Aragón erstattes.

I 1990 underskrev den spanske og hollandske regering en hensigtserklæring om et samarbejde der skulle munde ud i to skibe til hvert land. I januar 1993 begyndte arbejdet med at fastlægge specifikationerne til disse skibe, dette arbejde var færdiggjort ved udgangen af 1993.

Skibene er efter deres tilgang til flåden blevet benyttet til humanitær hjælp ved naturkatastrofer især i Sydøstasien og i Caribien. Begge skibe blev også benyttet i slutningen af krigen i Bosnien-Hercegovina

Teknik 
Skibene er agter udstyret med en dok til landgangsfartøjer samt en stor helipad hvor flere helikoptere kan lande og lette samtidig.

Skibene har kapacitet til at medbringe en fuldt udrustet infanteribataljon på 600 mand og kan på det 1010 kvadratmeter store vogndæk laste 170 M113 PMV eller 33 M60 Patton kampvogne. Skibene er desuden udrustet med et hospital med en operationsstue og et laboratorium. Våbenlasten kan holde alle slags våben inklusiv plads til 30 torpedoer.

Skibe i klassen

Referencer

Kilder 
 Jane's Fighting Ships 2011 (digital version)

Eksterne links 

 ACP113 (AG)
 Galicia-klassen på Armada Española (Spansk)

Krigsskibe fra Spanien
GelreDome

GelreDome er et fodboldstadion i den hollandske by Arnhem. GelreDome er hjemmebane for fodboldklubben Vitesse Arnhem. Stadion åbnede den 25. marts 1998, og er konstrueret med et tag, der kan overdække stadion, der således også kan anvendes til koncerter og andre begivenheder. Stadion har en kapacitet på 34.000 tilskuere til sportsbegivenheder og 41.000 til koncerter. Stadionet blev benyttet under fodbold-EM 2000.

Kilder 
 http://www.gelredome.nl/english/  

Fodboldstadioner i Holland
Kultur i Nederlandene
Adnan Menderes Airport

Adnan Menderes Airport er en lufthavn, som ligger i Gaziemir i Izmir. 

Fra lufthavnen flyver der både indenrigs og udenrigs fly.

Eksterne henvisninger 

Lufthavne i Tyrkiet
Izmir
Christian af Slesvig-Holsten-Sønderborg-Augustenborg

Frederik Christian Carl August af Slesvig-Holsten-Sønderborg-Augustenborg (22. januar 1831 – 28. oktober 1917 var en augustenborgsk prins, der blev britisk general. Han var søn af hertug Christian August 2. af Slesvig-Holsten-Sønderborg-Augustenborg og komtesse Louise Danneskiold-Samsøe.
 
Han blev gift 5. juli 1866 på Windsor Castle med Helena af Storbritannien, datter af dronning Viktoria. Familien var derefter bosat på Frogmore House, tæt ved Windsor, hvor prins Christian kom til at fungere som forvalter og jagtmester.

Børn 
 Christian Victor, 1867-1900 
 Albert, 1869-1931, der i 1921-31 var den sidste titulære hertug af Augustenborg 
 Helena Victoria, 1870-1948, ugift
 Marie Louise, 1872-1956, gift med prins Aribert af Anhalt (skilt 1900).
 Frederik Harald, f. og d. 1876

Sønderborgske fyrstelige
Huset Augustenborg
Generaler fra Storbritannien
Enggården (Toftlund Sogn)

Enggården (autoriseret stednavn ) er en tidligere proprietærgård beliggende i Toftlund Sogn (Toftlund), Tønder Kommune 1/2 km øst for Stenderup ved vejen mod Ørderup. Gården har grundmurede bygninger, opført af røde sten i 1927 efter at den oprindelige gård nedbrændte.
Hovedbygningen, der er opført i klassicistisk stil, ligger mod syd til haven, har høj kælder, gennemgående frontispice og tegltag.

Gårdanlægget er tegnet og opført af den kendte arkitekt L.P. Aakjær i samarbejde med Peder Gram,  som begge var aktive i Bedre Byggeskik-bevægelsen. 

Jordtilliggendet, der oprindeligt var 114 hektar, er nu 2 hektar.

Ejere 
 ???? – 1755: Lauritz Nielsen Riis
 1755 – 1786: Mads Andersen
 1786 – 1816: Laurids Madsen
 1816 – 1847: Mickel Riis
 1847 – 1894: Lorenz Ries
 1894 – 1907: Niels Petersen Ries
 1907 – 1934: Peter Lauritz Rossen
 1934 – 1971: Jørgen Ludvigsen
 1971 – 1996: Christian Ludvigsen 
 1996 – 2007: Flemming Clausen og herefter flere ejere
 2007 – 2018: Simon Mosekjær og Michael Mosekjær Madsen
2018 -             Nina Blikshavn og Harald Gaukstad

Kilder og eksterne henvisninger 

Proprietærgårde
Bygninger, konstruktioner og anlæg i Tønder Kommune
NFL Draft

NFL draften er en årlig begivenhed, hvor de 32 NFL-hold skal vælge nogle unge college spillere, der har valgt at prøve deres talent af i NFL. Man kan kun stille op til draften en gang. Det vil sige, at hvis man eksempelvis ikke bliver valgt af noget NFL-hold, har man ikke mulighed for at stille op næste år til den nye draft. I så fald bliver man nødt til at skrive kontrakt med et hold uden, at man er blevet draftet af noget hold.

Sådan vælges de nye spillere 
Hvert hold har som udgangspunkt mulighed for at vælge syv spillere. Alle holde skiftes til at vælge en spiller af gangen. Det dårligste hold fra det forgangne år vælger først, hvorefter det næst dårligste hold derefter vælger osv. Der kan byttes med både spillere og draft picks, så derfor er det muligt, at et hold har flere draft picks end syv, og et andet hold har mindre end syv. Den sidste spiller der bliver valgt i draften går under navnet Mr. Irrelevant. I første runde er der 10 minutter mellem valg af spiller mens der er kortere tid i de efterfølgende runder

Draft
Riddergods

Et riddergods (ty. Rittergut, lat. praedium nobilium sive equestrium) kaldtes i Tyskland godser, hvis besiddere oprindeligt var pligtige til at gøre riddertjeneste, men som til gengæld nød mange forrettigheder. De var således som regel fritagne for de byrder, som generelt hvilede på jorden (landskat, indkvartering osv.). Endvidere havde de patronatsret, patrimonialjurisdiktion, jagtret osv. og ofte en særlig repræsentation i landstænderne. De nævnte forrettigheder er imidlertid helt bortfaldet.

Adel
Tysklands historie
Herregårde
2006 NFL Draft

2006 NFL Draft er National Football League Udkast, det 71’erne i ligaens historie, fandt sted i New York City på Radio City Music Hall den 29. april og 30. april 2006

Valgte spillere

Runde 1

Runde 2

Runde 3

Runde 4

Runde 5

Runde 6

Runde 7

NFL
Riddarhuset

Riddarhuset (dansk Ridderhuset) betyder dels den adel, der tidligere var repræsenteret på Riksdagen i Sverige, dels den bygning, hvori denne stands sessioner fandt eller finder sted, dels hele adelen. 1626 gav Gustaf 2. Adolf en Ridderhusordning, hvorved den svenske adels organisation nærmere bestemtes (introduktion på Riddarhuset, adelens inddeling i tre rangklasser mm.).

Der skelnes mellem introduceret og ikke-introduceret adel. Med "introduceret" menes de svenske adelsslægter, der er introduceret på Riddarhuset. De introducerede er medlemmer af Riddarhuset. Mange "ointroducerade" er medlemmer af Ointroducerad Adels Förening. Huset tilhører kollektivt de ca. 2000 adelsslægter, som har våbenskjolde ophængt på væggene i den store sal. Siden 1869 har Sveriges adel samledes i Riddarhuset til adelsmøde hvert tredje år.

Det nuværende Riddarhus i Gamla Stan i Stockholm blev påbegyndt 1641 efter tegninger af franskmanden Simon de la Vallée, der imidlertid døde 1642. Dernæst blev den tyske stenhugger Heinrich Wilhelm i en tiårig periode ansvarlig for byggeriet. Efter at også han døde (i 1652), indkaldtes den nederlandske arkitekt Justus Vingboons (en bror til arkitekten Philip Vingboons). Vingboons regnes for den væsentligste ophavsmand til bygningen, selvom han blev afskediget juni 1656 og sendt retur til Nederlandene, hvorefter Jean de la Vallée, søn af Simon, afsluttede byggeriet i 1674. Huset benyttedes fra 1680 som samlingssted.

Kilder 

 

Bygninger, konstruktioner og anlæg i Stockholm
 
Salmonsens
Francisco Mignone

Francisco Paulo Mignone (født 3. september 1897 i São Paulo, Brasilien - død 19. februar 1986 i Rio de Janeiro, Brasilien) var en brasiliansk komponist.

Mignone studerede komposition på Musikkonservatoriet i Sao Paulo, og på Musikkonservatoriet i Milano. Han var bla. lærer i harmonilærer og komposition på Musikkonservatoriet i Rio de Janeiro. Mignone har komponeret mange orkesterværker, hans mest kendte orkesterværk er en Sinfonia Tropical. Han har ligeledes skrevet 2 andre symfonier, en klaverkoncert, operaer, balletter og sange, og hører til Brasiliens ledende komponister.

Udvalgte værker 

 "Suite Brasiliera" (1937) - for orkester
 "Festa de Igrejas" (1942) - for orkester
 Klaverkoncert (1958) - for klaver og orkester
 Symfoni nr. 1 "do Trabalho" (1939) - for orkester
 Symfoni nr. 2 "Tropical" (1959) - for orkester
 Symfoni nr. 3 "Transamazonica" (1972) - for orkester
 Violinkoncert (1977) - for violin og orkester
 Klarinetkoncert (1980) - for klarinet og orkester
 "Valsas Brasileiras" (1963-1979) - for klaver

Kilde 
 Om Francisco Mignone på musicweb-international.com 

Komponister fra Brasilien
Personer fra São Paulo
Giullaume Landré

Guillaume Louis Frédéric Landré (født 24. februar 1905 i den Haag, død 6. november 1968 i Amsterdam, Holland) var en hollandsk komponist.

Landré er undervist af Willem Pijper, og udviklede sig med tiden i en seriel retning, og brugte også jazz elementer i sine kompositioner.

Han har komponeret 4 symfonier, orkesterværker, koncerter, og en del kammermusik, og operaer.

Udvalgte værker 
 Symfoni nr. 1 (1932) - for orkester
 Symfoni nr. 2 (1942) - for orkester
 Symfoni nr. 3 (1951) - for orkester
 Symfoni nr. 4 (1955) - for orkester
 Sinfonietta (19?) - for violin og orkester
 Koncert stykke (1938) - for orkester
 Cellokoncert (1940) - for cello og orkester
 "Gemme" - opera
 "Jean Leveque" (1965) - opera
 4 Strygekvartetter (1927, 1943, 1950, 1956)

Kilde 
 http://www.musicweb-international.com/Ntl_discogs/BeneluxSwiss_Symphonies/BeneluxSwissSymphonies.htm#landre[ om Giullaume Landré på musicweb-international.com] 

Komponister fra Nederlandene
Klassiske komponister fra det 20. århundrede
Frankrigs håndboldforbund

Fédération française de handball (FFHB) er navnet på den franske håndboldforbund. Forbundet organiserer håndbolden i Frankrig og repræsenterer fransk håndbold internationalt og er medlem af European Handball Federation (EHF) og International Handball Federation (IHF). Formanden hedder Joël Delplanque.

Klubhåndbold 
Forbundet organiserer den nationale liga for klubhold og den franske pokalturnering for mænd og kvinder (hhv. Coupe de France masculine og Coupe de France Féminine). Vinderne af disse turneringer kvalificerer sig til EHF Champions League, EHF Cup'en og Cup Winners' Cup

International håndbold 
Frankrig var værter for herre-VM i 1970 og 2001 og kvindernes VM i 2007.

Herrelandsholdet 
Det franske landshold har siden 31.januar 2010 været i besiddelse af både OL-, VM- og EM-titlen. Det er første gang nogensinde, at et land vinder alle tre titler i træk.

Kvindelandsholdet 
Kvinderne har vundet VM i 2003, der foregik i Kroatien.. Der har også vundet sølv ved VM i 1999, der foregik i Danmark og Norge. Holdet sluttede på femtepladsen ved OL i 2008 i Beijing, Kina. Kvindelandsholdets træner hedder Olivier Krumbholz.

Eksterne henvisninger 
 Official website  

Håndboldforbund
Etableret i 1941
Håndboldforbund
Douglas Moore

Douglas Stuart Moore (10. august 1893 i Cutchogue, Long Island, New York – 25. juli 1969 Greenport, Long Island, New York, USA) var en amerikansk komponist og forfatter.

Moore komponerede for teater, film, og orkester. bl.a. 2 symfonier, og en del balleter og operaer. hans mest kendte værker er de to operaer The Devil and Daniel Webster (1938), og The Ballad of Baby Doe (1956).

Udvalgte værker 

 "En Symfoni af efterår" (nr. 1) (1928-1930) - for orkester
 Symfoni nr. 2 (1945) - for orkester
 "Moby Dick" (1928) (Symfonisk digtning) - for orkester
 Til minde" (1943) - for orkester
 "Balladen af Baby Doe" (1956) - opera
 "Djævelen og Daniel Webster" (1939) - opera

Komponister fra USA
Faglitterære forfattere fra USA
Dirigenter fra USA
Henry Cowell

Henry Cowell (født 11. marts 1897 Menlo Park, Californien, død 10. december 1965 i Shady, New York, USA) var en amerikansk komponist, musikteoretiker, pianist, lærer og impresario.

Cowell hører til blandt de ledende avantgardister, og har undervist mange af eftertidens komponister i USA. Han var inspireret af Bela Bartok, og videreførte dennes stil f.eks. i klaverstykker, i 1923 et stykke klavermusik hvor der spilles direkte på klaverets strenge. Denne måde at bruge klaveret på inspirerede Hans elev John Cage til at anvende klaveret som det præparerede klaver. Cowell var eksperimentalist, og blandede atonal stil med polyfonske og polyrytmiske ting. Han arbejdede en del med clustertoner i sin musik, som gav en speciel lyd og stil. Cowell har komponeret i alle genrer indenfor den klassiske musik, bl.a. 21 symfonier, klaverstykker og mange orkesterværker.

Udvalgte værker 

 Symfoni nr. 1 (1918, Rev. 1922, og 1940) - for orkester
 Symfoni nr. 2 Anthropos (1938) - for orkester
 Symfoni nr. 3 Gaelisk (1942) - for band og strygeorkester
 Symfoni nr. 4 Kort symfoni (1946) - for orkester
 Symfoni nr. 5 (1948) - for orkester
 Symfoni nr. 6 (1952) - for orkester
 Symfoni nr. 7 (1952) - for orkester
 Symfoni nr. 8 (1952) - for blandet kor og valgfri kontraalt, solo og orkester.
 Symfoni nr. 9 (1953) - for orkester
 Symfoni nr. 10 (1953) - for kammerorkester
 Symfoni nr. 11 Syv ritualer af musik''' (1953) - for orkester
 Symfoni nr. 12 Pere Marquette (1956) - for orkester
 Symfoni nr. 13 Madras (1958) - for orkester
 Symfoni nr. 14 (1960) - for orkester
 Symfoni nr. 15 Speciale (1960) - for orkester
 Symfoni nr. 16 Islandsk (1962) - for orkester
 Symfoni nr. 17 Lancaster (1962) - for orkester
 Symfoni nr. 18 (1964) - for orkester
 Symfoni nr. 19 (1965) - for orkester
 Symfoni nr. 20 (1965) - for orkester
 Symfoni nr. 21 (1965) (skitser afsluttet af Lou Harrison) - for orkester
 Persisk Set (1957) - for 12 instrumenter
 Hyldest til Iran (1957) - for orkester
 Harpekoncert Den aeolske harpe (1923) - for harpe og orkester
 Kotokoncert (1964) - for koto og orkester
 Tides of Manaunaun (første cluster værk) (1912) - for klaver

 Litteratur 
 Henry Cowell og Sidney Cowell (1981 [1955]). Charles Ives and His Music''. New York: Da Capo. 

Komponister fra USA
Pianister fra USA
Dollars (tv-serie)

Dollars (engelsk: Dynasty) er en amerikansk tv-serie fra 1980'erne. Serien er en sæbeopera om den stenrige Carrington-familie fra Denver i Colorado med John Forsythe, Linda Evans og Joan Collins i nogle af de centrale roller som familieoverhovedet Blake Carrington, hans unge kone Krystle og hans tidligere kone Alexis. Serien blev skabt af Richard og Esther Shapiro og produceret af Aaron Spelling, og den var ABC's svar på CBS's gigantiske seriehit Dallas.

Første episode blev udsendt 12. januar 1981, og serien lukkede efter ni sæsoner 11. maj 1989. Den blev udsendt på DR på søndage i perioden 1982-89.

Eksterne henvisninger 
 

Amerikanske tv-serier fra 1980'erne
Sæbeoperaer fra USA
Tv-programmer fra CBS
Andrew Imbrie

Andrew Welsh Imbrie (6. april 1921 i New York City – 5. december 2007 i Berkeley, Californien) var en amerikansk komponist.

Han har komponeret mange orkesterværker, 3 symfonier, orkesterværker, kammermusik, koncertmusik etc.

Studerede hos Nadia Boulanger i Paris, og vendte derefter tilbage til USA, hvor han studerede hos Roger Sessions.

Han var modernist , og var inspireret af Bela Bartok og senere sin lærer Roger Sessions.

Udvalgte værker 

 Symfoni nr. 1 (1968) - for orkester
 Symfoni nr. 2 (1970) - for orkester
 Symfoni nr. 3 (1970) - for orkester
 Kammersymfoni (1968) - for kammerorkester
 "Legende" (1959) - for orkester
 Violinkoncert (1954) - for violin og orkester
 2 Klaverkoncerter (1973, 1974) - for klaver og orkester
 "Requiem" (1984) - for kor og orkester
 Fløjtekoncert (1977) - for fløjte og orkester
 "Tre sange" (1949) - for solosang

Komponister fra USA
Personer fra New York City
Dollar (flertydig)

Dollar har flere betydninger:

 Dollar – møntfod brugt i flere lande, blandt andet USA og Canada
 Dollars (tv-serie) – en amerikansk sæbeopera fra 1980'erne
 Dollars (tv-serie fra 2017) – en amerikansk sæbeopera
Strøby (Stevns Kommune)

Strøby er en lille by på Sydsjælland med , beliggende i Strøby Sogn på Stevns nær Køge Bugt. Byen tilhører Stevns Kommune og er beliggende i Region Sjælland.

Strøby Kirke og sportsklubben AIK 65 Strøby har hjemsted i byen. Strøby ligger fem kilometer syd for Strøby Egede og 12 kilometer syd for Køge.

Kilder 

Byer i Stevns Kommune
Larry Hagman

Larry Martin Hagman (21. september 1931 - 23. november 2012) var en amerikansk skuespiller, filmproducer og filminstruktør, især berømt for sin rolle som den skurkagtige J.R. Ewing i tv-serien Dallas.
Hagmans mor er legendariske Mary Martin, som huskes især for Peter Pan.

Referencer

Eksterne henvisninger 

 Officiel hjemmeside 
 

Skuespillere fra USA
Hollywood Walk of Fame
Jim Davis (skuespiller)

James "Jim" Davis (26. august 1909 – 26. april 1981) var en amerikansk skuespiller, der især er kendt for sin rolle som familieoverhovedet Jock Ewing fra tv-serien Dallas.

Eksterne henvisninger 

 
 

Skuespillere fra Missouri
Filmskuespillere fra USA
Tv-skuespillere fra USA
Magleby (Stevns Kommune)

Magleby er en landsby på Sydsjælland med . Magleby ligger i Magleby Stevns Sogn på Stevns, to kilometer nord for Klippinge, fem kilometer øst for Strøby og 18 kilometer sydøst for Køge. Landsbyen tilhører Stevns Kommune og er beliggende i Region Sjælland.

Magleby Kirke ligger i landsbyen.

Kilder 

Byer i Stevns Kommune
Barbara Bel Geddes

Barbara Bel Geddes (født 31. oktober 1922, død 8. august 2005) var en amerikansk skuespiller, tegner og børnebogsforfatter, der især var kendt for sin rolle som Ellie Ewing i tv-serien Dallas. Hun indledte sin karriere som teaterskuespiller med adskillige roller på Broadway i New York, heriblandt i førsteopsætningen af Tennessee Williams' Kat på et varmt bliktag i 1956. Efterhånden fik hun også flere filmroller og var blandt andet med i Hitchcocks Vertigo.

Eksterne henvisninger 

 Officiel hjemmeside
 

Skuespillere fra New York
Personer fra New York City
Amerikanere i 1900-tallet
Oscar-nominerede skuespillere
Dallas (flertydig)

Dallas har flere betydninger:

 Dallas – en millionby i Texas, USA
 Dallas, Oregon – en by i Oregon, USA
 Dallas (tv-serie) – en amerikansk tv-serie
Frederik Christian von Qualen

Frederik Christian von Qualen (født 2. februar 1724 på Vindeby Gods, Slesvig, død 16. november 1792 på Vindeby Gods) var gehejmeråd.

Han var søn af konferensråd Otto von Qualen til Vindeby og Dorothea f. komtesse Ahlefeldt, fødtes 2. februar 1724. Forholdene i hjemmet var meget ulykkelige. Faderen, der endte sindssyg, mishandlede moderen, og begge førte ved Overretten i Glückstadt en proces mod hinanden, der giver et uhyggeligt indblik i deres ægteskabelige liv. Sønnen kom på gymnasiet i Altona, blev 1745 hofjunker, 1749 kammerjunker og 1768 kammerherre. Året i forvejen tiltrådte han besiddelsen af Vindeby. 1769 fik han l'union parfaite og blev 1776 hvid ridder. 1784 blev han gehejmeråd. Han døde 16. november 1792 på Vindeby.

Qualen ægtede 1765 Hilleborg Margrethe komtesse Holck, dekoreret 1768 med l'union parfaite, søster til kong Christian VII's yndling Frederik Vilhelm Conrad Holck og til Margrethe Holck; hun var døbt 13. november 1739 i Orebygårds kapel, døde 6. november 1817 på Christianssæde på Lolland og er kendt fra Jens Baggesens livshistorie.

Kilder 
 Louis Bobé, "Qualen, Frederik Christian von", i: C.F. Bricka (red.), Dansk Biografisk Lexikon, København: Gyldendal 1887-1905.

Godsejere fra Slesvig og Holsten
Danskere i 1700-tallet
Frederik Christian
Modtagere af l'union parfaite
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmeråder fra Danmark
Anqing

Anqing (Kinesisk skrift: 安庆; pinyin: Ānqìng), eller Anking, tidligere Hwaining, er en kinesisk by på præfekturniveau i provinsen Anhui i den centrale del af Kina. Den har et areal 15.398 km² og omkring 6,04 millioner indbyggere. Anqing ligger på floden Yangtzes norlige bred, og byen har en stor flodhavn.

Administrative enheder 
Anqing består af tre bydistrikter, et byamt og syv amter :
 Bydistriktet Yingjiang (迎江区);
 Bydistriktet Daguan (大观区);
 Bydistriktet Yixiu (宜秀区);
 Amtet Huaining (怀宁县);
 Amtet Zongyang (枞阳县);
 Amtet Qianshan (潜山县);
 Amtet Taihu (太湖县);
 Amtet Susong (宿松县);
 Amtet Wangjiang (望江县);
 Amtet Yuexi (岳西县);
 Byamtet Tongcheng (桐城市).

Økonomi 
Anqing er et vigtigt handelscenter. Byen har også olieraffinaderi, et kulkraftværk (Anqing kulkraftværk) og petrokemisk industri.

Historie 
Byen blev grundlagt før år 100 f.Kr. på Han-dynastiets tid. I 1100-tallet blev den hovedstaden for et militærpræfektur og fik sit nuværende navn Anqing. Under Taipingoprøret mod Qing-dynastiet i 1800-tallet var Anqing et af oprørernes vigtigste støttepunkter, efter at oprørslederen Hong Xiuquan (Hung Hsiu-Ch'üan) havde indtaget byen i 1853. I 1861 blev byen generobret af Qing-styrkene. 

Mod slutningen af 1800-tallet var Anqing et centrum for kinesisk rustningsindustri.

Indtil 1949 var Anqing provinshovedstad i Anhui.

Bypræfekturer i Anhui
Hilleborg Margrethe Holck

Hilleborg Margrethe komtesse Holck, gift von Qualen (døbt 13. november 1739 i Orebygårds kapel, død 6. november 1817 på Christianssæde, Lolland) var en dansk adelsdame, søster til kong Christian VII's yndling Frederik Vilhelm Conrad Holck og til Margrethe Holck samt Flemming og Gustav Frederik Holck-Winterfeldt.

Hun var datter af grev Christian Christopher Holck og Ermegaard Sophie baronesse Winterfeldt. Holck ægtede 1765 Frederik Christian von Qualen og blev 1768 dame de l'union parfaite. Hun var og er kendt fra Jens Baggesens livshistorie.

Referencer 

Modtagere af l'union parfaite
Hilleborg Margrethe
Danskere i 1700-tallet
Komtesser fra Danmark
Lyderslev

Lyderslev er en landsby på Sydsjælland med . Lyderslev er beliggende i Lyderslev Sogn på Stevns, otte kilometer vest for Store Heddinge, otte kilometer sydøst for Karise og 28 kilometer syd for Køge. Landsbyen tilhører Stevns Kommune og er beliggende i Region Sjælland.

Lyderslev Kirke  ligger i landsbyen.

Lyderslev er sammenvokset med landsbyen Gevnø.

Kilder 

Byer i Stevns Kommune
Bengbu

Bengbu (eller Pengpu, Kinesisk skrift: 蚌埠; pinyin: Bèngbù) er en by på præfekturniveau i provinsen Anhui i den centrale del af Folkerepublikken Kina. Den har et areal på n 5945 km², og befolkningen anslås (2004) til 3.469.700. Den er dermed Anhuis tredje største bypræfektur.

Hele 98,9 procent af befolkningen var ved folketællingen i 1999 hankinesere. Én prosent var huikinesere, det vil sige tilhørende det største af landets muslimske minoritetsfolk.

Administrative enheder 
Bengbu består av fire bydistrikter og tre fylker:
 Bydistriktet Bengshan (蚌山区), 83 km², 220.000 indbyggere, administrationscenter;
 Bydistriktet Longzihu (龙子湖区), 162 km², 230.000 indbyggere;
 Bydistriktet Yuhui (禹会区), 125 km², 220.000 indbyggere;
 Bydistriktet Huaishang (淮上区), 232 km², 200.000 indbyggere;
 Amtet Huaiyuan (怀远县), 2.400 km², 1,26 mill. indbyggere;
 Amtet Wuhe (五河县), 1.580 km², 700.000 indbyggere;
 Amtet Guzhen (固镇县), 1.363 km², 600.000 indbyggere.

Geografi og historie 
Byen har i mange århundreder været det centrale transport- og handelscenter for den nordlige del af provinsen Anhui og tilgrænsende områder. Den ligger på en af de kinesiske hovedjernbanelinjer, Jinghubanen, mellem Beijing og de sydlige og centrale strøg af landet. Byen er ellers delt i to af den store flod Huai He, en flod som af nogle betragtes som skellet mellem det nordlige og det sydlige Kina.

Navnet Bengbu, som betyder skalkajen, er et ekko af stedets tidligere betydning som center for fiskeri efter ferskvandsperler. 

I 1948, under den kinesiske borgerkrig, vandt den kommunistiske Folkets Befrielseshær en afgørende sejr over Chiang Kai-sheks nationalistiske (KMT) hærstyrker nær Bengbu, under Huaihaikampagnen.

Trafik 
Byen Bengbu ligger ved den den vigtige jernbanelinje Jinghubanen som går fra Beijing til Shanghai via blandt andet Tianjin, Jinan, Nanjing og Suzhou.

Eksterne henvisninger 

Bypræfekturer i Anhui